Oondgeroosterde kerriehoender | Food24
heel hoender, vel verwyder (sodat die speserye die vleis kan geur en nie bo-op die vel bly sit nie)
rooi brandrissies, gekap (verwyder die pitte as jy 'n matiger rissiegeur verkies)
1. Gebruik 'n skerp mes en maak twee diagonale snytjies in elke borsie en een in elke dytjie en boudjie.
2. Sit die hoender borskant na bo in 'n oondroosterpan wat met 'n groot stuk foelie uitgevoer is (groot genoeg om die hoender toe te draai).
3. Gooi die suurlemoensap, gemmer, knoffel, brandrissies, sout, olyfolie, kerriepoeier, komyn en koljander in 'n voedselverwerker of maal dit met 'n stamper en vysel tot 'n smeer. Vryf die hoender oraloor met die smeer en maak seker jy vryf dit ook in die insnydings. Laat die hoender vir sowat 'n halfuur staan sodat die geure kan ontwikkel.
4. Geur die hoender met vars gemaalde swartpeper. Vou die foelie oor die hoender om 'n pakkie te vorm. Sit dit vir omtrent 'n uur in die oond.
5. Vou die foelie oop en bedruip die hoender met die pansappe. Sit dit vir nog 'n halfuur in die oond voordat jy dit voorsit.